section_heading: Produkcija
paragraph_text: Knopfler je oblikovao zvuk svoje gitare prema zaštitnom tonu gitare Billyja Gibbonsa, gitarista sastava ZZ Top pošto su njihovi video spotovi bili standardni u počecima MTV-a. Gibbons je kasnije tijekom 1986. godine izjavio u časopisu Musician da ga je Knopfler nagovarao da mu otkrije kako da replicira zvuk, dodajući na kraju "Uopće nije loše napravio posao, uzimajući u obzir da mu nisam rekao baš ništa!" Knopflerov "neloš posao" je uključivao korištenje njegove Gibson Les Paul gitare, priključene na Marshall pojačalo, koju je koristio na još par drugih pjesama s albuma, radije nego njegovu uobičajenu u to vrijeme Fender Stratocaster gitaru.